text: 1975-ci ilə qədər Avstraliyada 2,000-dən az vyetnaməsilli insan var idi.  Vyetnamda müharibə başa çatdıqdan sonra, 1975-ci ilin aprelində Qaçqınların Statusuna dair BMT Konvensiyası imzalayan Avstraliya 1975–1985-ci illərdə qaçqınların köçürülməsi planına əsasən vyetnaməsilli qaçqınların öz payını köçürməyə razılaşmışdı. 1970-ci illərin sonlarında qaçqınların ilkin qəbulundan sonra 1983–1984-cü illərdə ikinci immiqrasiya zirvəsi baş tutmuşdur. Ehtimal olunur ki, bu, Avstraliya və Vyetnam hökumətləri arasında 1982-ci ildə Avstraliya vyetnamlıların qohumlarına ölkəni tərk edərək Avstraliyaya köçməsinə icazə verən razılaşmanın nəticəsi idi. 1980-ci illərin sonlarında gerçəkləşmiş üçüncü immiqrasiya zirvəsinin Avstraliyanın ailə birləşməsi sxemi ilə bağlı olmuşdur. Cənubi Vyetnamın süqutundan sonra qaçqın olan yaşlı nəsillərin əhəmiyyətli bir hissəsi əvvəllər Vyetnam hökumətini bəyənmədiyini bildirmişdir.